L’Ermita de Sant Roc i la Mare de Déu de la Cabeza acollirà, tots els divendres de maig, la missa de les 19.30 hores
2025-07-24

Cada dimecres, l’Ermita dels patrons de Burjassot, Sant Roc i la Mare de Déu de la Cabeza, obri les seues portes perquè les veïnes i els veïns del municipi puguen visitar-la. El mes de maig, a més, l’Ermita també obrirà els divendres a partir de les 19.00 hores ja que, per iniciativa de la Junta del Novenari de la Mare de Déu de la Cabeza i comptant amb la col·laboració de l’Associació Amics de Sant Roc, se celebrarà allí l’oració del Rosari i la missa de les 19.30 hores.

Així, els divendres del mes de maig, és a dir, els dies 5, 12, 19 i 26, se celebrarà l’Eucaristia en l’Ermita, tenint present la tradició del “Mes de María”. A les 19.00 h es resarà el Rosari i a les 19.30 h tindrà lloc l’Eucaristia.

Des de l’Associació Amics de Sant Roc agraeixen a la Junta del Novenari de la Mare de Déu de la Cabeza aquesta iniciativa i informen que les celebracions seran presidides per Don Ramón Hurtado, rector de l’Església de Sant Miquel Arcàngel.

Les celebracions de maig culminaran el dilluns 29, Dilluns de Pentecosta, celebrant l’antiga festa de la Mare de Déu de la Cabeza, per les Clavarieses. La missa del dilluns serà, com és tradició, a les 12.00 hores.